
REFERAT DE APROBARE

	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de hotărâre privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni, pentru anul şcolar 2023-2024”.
În baza OUG nr. 57/2019, privind Codul administrativ, a Legii nr. 1/2011 a educaţiei naţionale, cu modificările şi completările ulterioare, precum şi a Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari/preşcolari şi elevi şcolarizaţi în unităţile de învăţământ particular, aprobată prin Ordinul Ministrului Educaţiei Naţionale nr. 6217/2022,  vă prezint următoarele:
	Potrivit art. 61 alin. (2) din Legea nr. 1/2011 reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare.
	Potrivit art. 26 alin. (1) din Ordinul Ministrului Educaţiei Naţionale nr. 6217/2022 organizarea reţelei şcolare a unităţilor de învăţământ preuniversitar de stat se realizează prin hotărâre a consiliului local sau, după caz, a consiliului judeţean, cu avizul conform al inspectoratului şcolar/Ministerului Educaţiei Naţionale şi Cercetării Ştiinţifice, după caz.
Prin adresa nr. 22829/5.12.2022 am solicitat Inspectoratului Şcolar Judeţean Prahova,  emiterea avizului conform pentru  reţeaua şcolară din oraşul Boldeşti-Scăeni pentru anul şcolar 2023-2024, în următoarea structură:
1.  Liceul Tehnologic „Teodor Diamant” Oraşul Boldeşti-Scăeni;
2. Școala Gimnazială „Mihai Viteazul” Oraşul Boldeşti-Scăeni, cu următoarele unităţi de învăţământ  preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3.  Școala Gimnazială nr. 2 Oraşul Boldeşti-Scăeni, cu următoarele unităţi de învăţământ preuniversitar arondate :
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5
- Creşa de copii
	Prin adresa nr. 6999/19.12.2022 Inspectoratul Şcolar Judeţean Prahova ne-a transmis avizul conform pentru organizarea reţelei şcolare pentru anul şcolar 2023-2024.
	Faţă de cele mai sus prezentate, propun aprobarea organizării reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul şcolar 2023-2024, conform  anexei. 		 		 
În speranţa aprobării, vă mulţumesc anticipat !

                                                   PRIMAR,
BUCUROIU CONSTANTIN

			
Consiliului Local al Oraşului Boldeşti-Scăeni
